6.30- कोथरुड मतदारसंघातून भाजपचे चंद्रकांत पाटील  यांचा 25495  मतांनी विजय. त्यांनी मनसेच्या किशोर शिंदे यांचा 25495 मतांनी पराभव केला. 

6.00- मावळमधून राष्ट्रवादी काँग्रेसचे सुनील शेळके यांनी भाजपाचे राज्यमंत्री बाळा भेगडे यांचा पराभव केला. भोसरी मधून भाजपच्या महेश लांडगे यांचा विजय झाला असून, त्यांनी अपक्ष विलास लांडे यांचा पराभव केला. जुन्नर मधून राष्ट्रवादी काँग्रेसचे अतुल बेनके यांचा विजय झाला असून,त्यांनी शिवसेनेच्या शरद सोनवणे यांचा पराभव केला.आंबेगाव येथून राष्ट्रवादी काँग्रेसचे दिलीप वळसे पाटील यांचा विजय झाला. खेड आळंदी मतदारसंघातून राष्ट्रवादी काँग्रेसचे दिलीप मोहिते विजयी झाले असून, त्यांनी शिवसेनेच्या आमदार सुरेश गोरेंचा पराभव केला. शिरूर मधून अशोक पवार यांचा विजय

5.45- दिग्रस येथून शिवसेनेचे महसूल राज्यमंत्री संजय राठोड 63,607 मतांनी विजयी झाले आहेत. राळेगावात भाजपचे अशोक उईके 10,141 मतांनी विजयी विजयी झाले आहेत. उमरखेड मतदारसंघातून भाजपचे नामदेव ससाणे 9,427 मतांनी विजयी झाले आहेत. पुसदमधून राष्ट्रवादीचे इंद्रनील नाईक 9,750 मतांनी विजयी झाले आहे. भाजपचे उमेदवार आमदार नि... आणखी 4000 वर्णांसाठी लेख सुरू ठेवा:
लय नाईक पराभूत झाले आहेत.

5.05- बीड मतदारसंघात राष्ट्रवादीचे संदीप क्षीरसागर यांनी काका जयदत्त क्षीरसागर यांचा 1770 मतांनी विजयी. 

4.55- दौंडमध्ये राष्ट्रवादीचा निसटता पराभव. भाजप उमेदवार राहुल कुल यांचा ६१८ मतांनी विजय. चुरशीच्या लढतीत राहुल कुल यांची  सरशी. राष्ट्रवादी काँग्रेसच्या रमेश थोरात यांना विजय घोषित करण्यात आलं होतं. मात्र यावर राहुल कुल यांनी आक्षेप घेत फेर मोजणी घेतली. त्यात राहुल कुल यांना 618 मतांच्या फरकाने विजय झाला आहे. 

4.50- 'उद्धव ठकरेंची पत्रकार परिषद मी ऐकली आहे आमचं जे ठरलं आहे त्यानुसारच आम्ही पुढे जाऊ'-देवेंद्र फडणवीस

मी उद्धव ठाकरे यांच्याशी बोललो त्यांनी माझं अभिनंदन केलं आहे मी त्यांचं अभिनंदन केलं आहे, सरकार महायुतीचच येणार आहे, असंही त्यानी पुढे म्हटलंय.

4.50- 'महाराष्ट्राच्या जनतेने स्पष्ट कौल दिला आहे.  164 जागा लढवूनही आम्ही 26 टक्के मतं मिळवली. आमचा स्ट्राईक रेट 70 टक्क्यांच्या आसपास आहे. ही विजय साजरा करण्याची वेळ आहे, विश्लेषणाची नाही. सातारा आणि परळीतला पराभव विचार करायला लावणारा आहे. आमच्या काही मंत्र्यांचे पराभव झाले आहेत. दोन्ही पक्षांना बंडखोरीचा फटका बसला आहे. अपक्षांपैकी 15 जण आमच्याबरोबर आहेत', असं मुख्यमंत्री देवेंद्र फडणवीस म्हणाले.   

4.42- राष्ट्रवादी काँग्रेसचे रोहित पवार यांनी मंत्री राम शिंदे यांना 43,357 मतांनी नमवलं. 

4.40- 'जनतेने डोळे उघडले आहेत. लोकसभेवेळी 50-50चा फॉर्म्युला ठरला होता. निम्म्या जागा घ्यायच्या असं ठरलं होतं. आमची अडचण उद्धवजी समजून घेतील असं चंद्रकांतदादा म्हणाले होते. जागावाटपात समजून घेतलं. पण मुख्यमंत्रीपदाच्यावेळी त्यांच्या अडचणीत वाढ होईल. कारण मला पक्ष वाढवायचा आहे. भाजपचे वरिष्ठ नेते आणि आम्ही चर्चा करू. पारदर्शकपणे चर्चा करून सत्तास्थापनेचा दावा करू'- उद्धव ठाकरे, शिवसेना पक्षप्रमुख. 

4.35- जळगाव मतदारसंघातून भाजपचे सुरेश दामू भोले विजयी. जळगाव ग्रामीणमध्ये शिवसेनेच्या गुलाबराव पाटील यांनी विजय मिळवला. भुसावळमधून संजय सावकारे विजयी. काँग्रेसचे शिरीष चौधरी, एरंडोलमध्ये शिवसेनेचे चिमणराव पाटील आणि अंमळनेरमध्ये अनिलभाईदास पाटील विजयी. चोपडा इथं शिवसेनेच्या लता सोनावणे, जामनेर इथं गिरीश महाजन, शिवसेनेचे किशोर पाटील आणि भाजपचे मंगेश चव्हाण चाळीसगाव इथं विजयी 

4.30-संगमनेरमधून काँग्रेसचे प्रदेशाध्यक्ष बाळासाहेब थोरात यांचा...